В ранните младежки години възприема социалистическите идеали. Той е един от основателите на комунистическата партийната организация в с. Батак (1919) и на младежкото комунистическо дружество „Лео Иогихес“ (1921). Взема участие в Септемврийско въстание (1923). Подложен на преследвания през 1925 г. заедно с Никола Хрисчев емигрира в Гърция (о-в Санторини), а след това в Съветския съюз. През 1926 г. е приет и завършва четиригодишен курс на Комунистическия университет за малцинствата на запад. Работи на ръководни длъжности в някои от големите заводи в гр. Подолск.